Baráttufundir í sjónvarpið vegna samkomubanns - SLFI
Kórónaveirufaraldurinn kemur í veg fyrir hefðbundna dagskrá þann 1. maí, enda samkomubann í gildi í landinu. Þetta verður því í fyrsta skipti síðan árið 1923 að íslenskt launafólk safnast ekki saman í kröfugöngu og á baráttufundi á alþjóðlegum baráttudegi verkalýðsins, 1. maí.
Þess í stað munu heildarsamtök launafólks í landinu standa fyrir sérstakri skemmti- og baráttusamkomu í Hörpu sem sjónvarpað verður á RÚV
föstudaginn 1. maí klukkan 19:40.
Sjúkraliðafélag Íslands hvetur alla sjúkraliða til þátttöku á alþjóðlegum baráttudegi verkalýðsins á Facebook og til að horfa á skemmtidagskrána á RÚV um kvöldið.